ระยองเพียวฯเปิดขายหุ้นทั้งล็อต119ล้านบาท
ระยองเพียวฯเปิดขายหุ้นทั้งล็อต119ล้านบาท เสนอขายนักลงทุนทั่วไปราคาหุ้นละ&nbsp;2.55 บาท
24 ก.ย. 2553

ระยองเพียวฯเปิดขายหุ้นทั้งล็อต119ล้านบาท เสนอขายนักลงทุนทั่วไปราคาหุ้นละ 2.55 บาท 
คณะกรรมการบริษัท ระยองเพียวริฟายเออร์ (RPC) มีมติให้นำหุ้นที่ซื้อคืนจากตลาดหลักทรัพย์จำนวน   46,706,900 หุ้น  เสนอขายนักลงทุนทั่วไปในราคาหุ้นละ  2.55 บาท   มูลค่าทั้งหมด 119,102,595 บาท ระหว่างวันที่ 24 และ 27-28 กันยายน 2553 ผ่าน บริษัทหลักทรัพย์คันทรี่กรุ๊ป ในฐานะผู้จัดจำหน่ายและมี  บริษัท ฟินเน็กซ์ แอ๊ดไวเซอรี่ เป็นที่ปรึกษาทางการเงิน  ล่าสุดราคาหุ้น RPC  อยู่ที่ 2.64 บาท
ด้านบริษัทหลักทรัพย์ กิมเอ็ง (ประเทศไทย) หรือ KEST ก็ทยอยขายหุ้นที่ซื้อคืนมาจำนวน 2แสนหุ้นในราคา 15.60-15.70  บาท ต่อหุ้นเป็นเงิน  3,130,000  บาทคงเหลือหุ้นที่ยังไม่ได้ขายจำนวน2,005,200 หุ้น หรือ 0.3513% ของทุนชำระแล้วมูลค่ารวม 13,725,081 บาท ทั้งนี้ต้นทุนเฉลี่ย 6.86 บาท
สำหรับการนำหุ้นที่ซื้อคืนจากตลาดหลักทรัพย์ออกมาขาย ไม่ว่าจะเป็นการทั้งล็อตหรือทยอยขายออกในตลาด  ทำให้บริษัททุกแห่งมีกำไร เนื่องจากทยอยซื้อหุ้นมาในราคาต้ำ และมาขายออกในปัจจุบันได้ราคาที่ดีมาก นับเป็นวิธีการหนึ่งในการบริหารเงินสด  ดูแลราคาหุ้นและสร้างกำไรให้กับบริษัท